CELEX: 62010CN0091
Language: sl
Date: 2010-02-17 00:00:00
Title: Zadeva C-91/10: Predlog za sprejetje predhodne odločbe, ki ga je vložilo Rechtbank Breda (Nizozemska) 17. februarja 2010 – VAV Autovermietung GmbH proti Inspecteur van de Belastingdienst/Douane Zuid, kantoor Roosendaal

1.5.2010   
            
            
               SL
            
            
               Uradni list Evropske unije
            
            
               C 113/26
            
         Predlog za sprejetje predhodne odločbe, ki ga je vložilo Rechtbank Breda (Nizozemska) 17. februarja 2010 – VAV Autovermietung GmbH proti Inspecteur van de Belastingdienst/Douane Zuid, kantoor Roosendaal
   (Zadeva C-91/10)
   2010/C 113/41
   Jezik postopka: nizozemščina
   
      Predložitveno sodišče
   
   Rechtbank Breda
   
      Stranki v postopku v glavni stvari
   
   
      Tožeča stranka: VAV Autovermietung GmbH
   
      Tožena stranka: Inspecteur van de Belastingdienst/Douane Zuid, kantoor Roosendaal
   
      Vprašanji za predhodno odločanje
   
   
               1.
            
            
               Ali je nacionalna zakonska ureditev, po kateri je oseba z bivališčem ali sedežem na Nizozemskem, ki na Nizozemskem uporablja vozilo, registrirano in najeto v drugi državi članici, ob začetku uporabe tega vozila na nizozemskih cestah zavezana plačati davek, ki je najprej odmerjen v polnem znesku, pozneje pa se po koncu uporabe nizozemskih cest preveč plačani del davka vrne brez obresti, pri čemer dolgovani in plačani znesek davka na nominalni saldo ustreza trajanju uporabe na Nizozemskem, v nasprotju s pravom Skupnosti, predvsem pa z načelom svobode opravljanja storitev v smislu členov od 49 ES do 55 ES (zdaj členov od 56 do 62 Pogodbe o delovanju Evropske unije?
            
         
               2.
            
            
               Ali je navedena zakonska ureditev, če naj bi jo obravnavali kot omejevanje načela svobode opravljanja storitev v smislu členov od 49 ES do 55 ES (zdaj členov od 56 do 62 Pogodbe o delovanju Evropske unije), utemeljena z enakim obravnavanjem vseh vozil, ki so na Nizozemskem, in s (tem povezanim in iz tega izhajajočim) preprečevanjem in/ali obratno diskriminacijo domačih najemodajalcev in njihovih strank, saj je treba tudi pri domačem dajanju v najem celoten znesek davka plačati vnaprej?